**Αθήνα:** 01.12.2023

**Αρ. Πρωτ.:** 2055

**ΔΕΛΤΙΟ ΤΥΠΟΥ**

**Ε.Σ.Α.μεΑ.: 3 ΔΕΚΕΜΒΡΗ Εθνική Ημέρα Ατόμων με Αναπηρία - Ημερίδα 4/12/2023, ΚΠΙΣΝ, «Εθνική Στρατηγική 2024-2030»**

Υπό την αιγίδα της Προεδρίας της Κυβέρνησης και του υπουργείου Κοινωνικής Συνοχής και Οικογένειας

Ημερίδα με τίτλο: «**Δικαιώματα των Ατόμων με Αναπηρία: Εθνική Στρατηγική 2024-2030**» διοργανώνει η Εθνική Συνομοσπονδία Ατόμων με Αναπηρία (Ε.Σ.Α.μεΑ.), στο πλαίσιο της 3ης Δεκέμβρη - Εθνική Ημέρα Ατόμων με Αναπηρία, υπό την αιγίδα της Προεδρίας της Κυβέρνησης και του υπουργείου Κοινωνικής Συνοχής και Οικογένειας, τη **Δευτέρα 4 Δεκεμβρίου 2023** μεταξύ **09:00 - 17:30** στο **Κέντρο Πολιτισμού Ίδρυμα Σταύρος Νιάρχος**, η οποία θα μεταδοθεί ζωντανά μέσω της ιστοσελίδας της [Ε.Σ.Α.μεΑ](https://www.esamea.gr/el)., του καναλιού της στο [YouTube](https://www.youtube.com/user/esameagr) και των κοινωνικών της δικτύων ([facebook](https://www.facebook.com/ESAmeAgr), [instagram](https://www.instagram.com/ncdpgreece/)).

Έχουν προσκληθεί και θα συμμετέχουν **ο πρωθυπουργός της χώρας Κυριάκος Μητσοτάκης** και μέλη του υπουργικού συμβουλίου.

Το πρόγραμμα της ημερίδας και η Διακήρυξη της 3ης Δεκέμβρη 2023 επισυνάπτεται.

Με αφορμή τη συμπλήρωση τεσσάρων ετών από την εξέταση του Ελληνικού κράτους από την Επιτροπή των Ηνωμένων Εθνών για τα Δικαιώματα των Ατόμων με Αναπηρίες και λίγο πριν την ολοκλήρωση της περιόδου υλοποίησης του 1ου Εθνικού Σχεδίου Δράσης για τα Δικαιώματα των Ατόμων με Αναπηρία, κύριοι στόχοι **της Ημερίδας** είναι:

* η πολιτική ηγεσία των Υπουργείων και Αρχών που σχετίζονται άμεσα με ζητήματα που αφορούν στην προστασία και προώθηση των δικαιωμάτων των ατόμων με αναπηρία να παρουσιάσουν το σχεδιασμό τους ως προς τις δράσεις που προτίθεται να υλοποιήσουν κατά τη διάρκεια του 2024,
* ο Συντονιστικός Μηχανισμός στην Κυβέρνηση να παρουσιάσει τον σχεδιασμό του για την Εθνική Στρατηγική για τα Δικαιώματα των Ατόμων με Αναπηρία 2024-2030,
* η παρουσίαση από την Ε.Σ.Α.μεΑ. της πρότασής της για την Εθνική Στρατηγική για τα Δικαιώματα των Ατόμων με Αναπηρία 2024-2030.

*Η παρακολούθηση θα πραγματοποιηθεί διαδικτυακά μέσω των παραπάνω καναλιών και μέσων καθώς οι θέσεις για δια ζώσης παρακολούθηση έχουν καλυφθεί.*

**Παρακαλούμε για την κάλυψη.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |